ກຳລັງ ສປຊ ໃນຄອງໂກ ຂໍໃຊ້ເຮືອບິນ ບໍ່ມີຄົນຂັບ 
ຫົວໜ້າຮັກສາສັນຕິພາບ ສປຊ ຮ້ອງຂໍຕໍ່ ສະພາຄວາມໝັ້ນຄົງ ໃນກອງປະຊຸມລັບ ເມື່ອວັນອັງຄານວານນີ້ ຢາກໃຊ້ເຮືອບິນ ບໍ່ມີຄົນຂັບ ຊ່ວຍກຳລັງ ຮັກສາສັນຕິພາບ ໃນຄອງໂກ.
ກຳລັງຮັກສາສັນຕິພາບຂອງສະຫະປະຊາຊາດຮຽກຮ້ອງໃຫ້ ສະພາຄວາມໝັ້ນຄົງສະໜັບສະໜຸນຕໍ່ການໃຊ້ເຮືອບິນສອດ ແນມບໍ່ມີຄົນຂັບຢູ່ທາງພາກຕາເວັນອອກຂອງສາທາລະນະ ລັດປະຊາທິປະໄຕຄອງໂກ ຫົວໜ້າຮັກສາສັນຕິພາບຂອງສະຫະປະຊາຊາດ ທ່ານ Herve Ladsous ໄດ້ຮ້ອງຂໍຕໍ່ສະພາຄວາມໝັ້ນຄົງຂອງສະຫະປະຊາ ຊາດ ຢູ່ໃນກອງປະຊຸມລັບໃນວັນອັງຄານວານນີ້ ໂດຍຊອກວິທີ ໃຊ້ເຮືອບິນ ບໍ່ມີຄົນຂັບ ເພື່ອຊ່ວຍກຳລັງ ຮັກສາສັນຕິພາບ 17 ພັນຄົນຢູ່ໃນປະເທດດັ່ງກ່າວ ພວກກະບົດໄດ້ເຂົ້າຄວບຄຸມເມືອງ Gomaໃນພາກຕາເວັນອອກ ຂອງຄອງ ໂກ ເປັນເວລາສັ້ນໆ ໃນທ້າຍປີກາຍນີ້ ລຸນຫລັງໄດ້ທໍາ ການຕໍ່ສູ້ກັບ ກຳລັງ ຮັກສາສັນຕິພາບ ແລະກໍາລັງທະຫານຂອງລັດຖະບານຄອງໂກ ສ່ວນປະເທດຣວັນດາ ຊຶ່ງມີຊາຍແດນຕິດກັບພາກຕາເວັນອອກຂອງຄອງໂກນັ້ນ ກໍໄດ້ ສະແດງຄວາມເປັນຫ່ວງກ່ຽວກັບການໃຊ້ເຮືອບິນສອດແນມບໍ່ມີຄົນຂັບ ໂດຍເວົ້າວ່າການ ເຄື່ອນໄຫວດັ່ງກ່າວ ສາມາດເຮັດໃຫ້ການ ປະຕິບັດງານຂອງອົງການສະຫະປະຊາຊາດ ກາຍເປັນກໍາລັງທະຫານທີ່ “ຊອກເຮັດສົງຄາມ” ໄປ ສະມາຊິກສະພາຄວາມໝັ້ນຄົງ ລວມທັງສະຫະລັດ, ອັງກິດ ແລະຝຣັ່ງ, ໃຫ້ການສະໜັບ ສະໜຸນຕໍ່ແຜນການດັ່ງກ່າວ ໂຄສົກຂອງຝຣັ່ງ ປະຈໍາສະ ຫະປະຊາຊາດ ເວົ້າຢູ່ໃນ Twitter ວ່າ ກໍາລັງທະຫານຂອງສະຫະປະຊາ ຊາດຕ້ອງການ “ເຄື່ອງມືທັນສະໄໝ, ລວມ ທັງເຮືອບິນບໍ່ມີຄົນຂັບ ເພື່ອວ່າຈະໄດ້ຮູ້ຂໍ້ມູນທີ່ດີຂຶ້ນ ແລະທໍາການຕອບໂຕ້ຄືນໄດ້ໄວ ຂຶ້ນ ”